PMIndiaData/PMIndiaSum huggingface dataset:
പ്രധാനമന്ത്രി നാളെ വാരണാസി സന്ദര്‍ശിക്കും

പ്രധാനമന്ത്രി ശ്രീ. നരേന്ദ്രമോദി നാളെ 2019 ഫെബ്രുവരി 19ന് ഉത്തര്‍പ്രദേശിലെ വാരണാസി സന്ദര്‍ശിക്കും. അവിടെ അദ്ദേഹം നിരവധി വികസനപദ്ധതികള്‍ അനാച്ഛാദനം ചെയ്യും. ഡീസലില്‍നിന്ന് ഇലക്ട്രിക്കലിലേക്ക് രൂപമാറ്റം വരുത്തിയ രാജ്യത്തെ ആദ്യത്തെ തീവണ്ടി എന്‍ജിന്‍ വാരണാസിയിലെ ഡീസല്‍ ലോക്കോമോട്ടീവ് വര്‍ക്ക്‌സില്‍ പ്രധാനമന്ത്രി ഫ്‌ളാഗ് ഓഫ് ചെയ്യും. അദ്ദേഹം തീവണ്ടി എഞ്ചിന്‍ പരിശോധിക്കുകയും പ്രദര്‍ശനം സന്ദര്‍ശിക്കുകയും ചെയ്യും. ഡീസല്‍ ലോക്കോമോട്ടീവ് വര്‍ക്ക്‌സ് രണ്ട് ഡബ്ല്യു.ഡി.ജി.3എ ഡീസല്‍ തീവണ്ടി എഞ്ചിനുകളെ 10,000 കുതിരശക്തിയുള്ള ഇരട്ട ഡബ്ല്യു.എ.ജി.സി.3 തീവണ്ടി എഞ്ചിനുകളായി രൂപമാറ്റം വരുത്തിയിരുന്നു. ഇതു പൂര്‍ണ്ണമായും ഒരു മെയ്ക്ക് ഇന്‍ ഇന്ത്യ സംരംഭമാണ്. ലോകത്തിന് മുഴുവനുമുള്ള ഇന്ത്യന്‍ ഗവേഷണ വികസന നൂതനാശയമാണ് ഈ രൂപമാറ്റം. മാറ്റം വരുത്തിയ ഈ തീവണ്ടി എഞ്ചിനുകള്‍, ഹരിതഗൃഹ വാതക വികിരണം കുറയ്ക്കുന്നതിനും ഇന്ത്യന്‍ റെയില്‍വേയ്ക്ക് കൂടുതല്‍ കാര്യശേഷിയുള്ള തീവണ്ടി എഞ്ചിനികള്‍ ലഭ്യമാക്കുന്നതിനും സഹായിക്കും. ശ്രീ ഗോവര്‍ദ്ധനപുരത്ത് ശ്രീ ഗുരു രവിദാസ് ജന്മസ്ഥാന്‍ ക്ഷേത്രത്തില്‍ ഗുരു രവിദാസ് ജന്മസ്ഥാന വികസന പദ്ധതിക്ക് പ്രധാനമന്ത്രി തറക്കല്ലിടും. ഗുരു രവിദാസിന്റെ പ്രതിമയില്‍ അദ്ദേഹം ആദരാജ്ഞലികള്‍ അര്‍പ്പിക്കും. അദ്ദേഹം ജനക്കൂട്ടത്തെ അഭിസംബോധനചെയ്യുന്നുമുണ്ട്. ബനാറസ് ഹിന്ദു സര്‍വകലാശാലയുടെ പുതുതായി നിര്‍മ്മിച്ച മദന്‍ മോഹന്‍ മാളവ്യ കാന്‍സര്‍ സെന്ററും പ്രധാനമന്ത്രി ഉദ്ഘാടനം ചെയ്യും. യു.പി, ഝാര്‍ഖണ്ഡ്, ബിഹാര്‍, ഉത്തരാഖണ്ഡ് എന്നീ സംസ്ഥാനങ്ങളിലും നേപ്പാള്‍ പോലുള്ള അയല്‍ രാജ്യങ്ങളിലും ഉള്ളവര്‍ക്കു താങ്ങാനാവുന്ന ചെലവില്‍ സമഗ്ര കാന്‍സര്‍ പരിരക്ഷ ലഭിക്കുന്ന മറ്റൊരു ആശുപത്രിയി ആയിരിക്കും ഇത്. ലെഹറത്രയിലെ ഹോമി ബാബാ കാന്‍സര്‍ ആശുപത്രിയും പ്രധാനമന്ത്രി ഉദ്ഘാടനം ചെയ്യും. രണ്ടു കാന്‍സര്‍ ആശുപത്രികളുടെ ഉദ്ഘാടനത്തോടെ കാന്‍സറുമായി ബന്ധപ്പെട്ട അസുഖങ്ങള്‍ക്ക് ഗുണനിലവാരമുള്ള ചികിത്സ ലഭിക്കുന്ന സുപ്രധാനമായ ഒരു കേന്ദ്രമായി വാരണാസി മാറും. സൂക്ഷ്മ സാങ്കേതിവിദ്യ(മള്‍ട്ടി ലീഫ് കോളിമേറ്റര്‍)യുള്ള ആദ്യത്തെ പുതിയ ബാബാത്രോ പ്രധാനമന്ത്രി രാജ്യത്തിന് സമര്‍പ്പിക്കും. ഭൂവില്‍ അദ്ദേഹം പണ്ഡിറ്റ് മദനമോഹന മാളവ്യയുടെ പ്രതിമയും വാരണാസി ഘട്ടുകളുടെ ചുമര്‍ചിത്രങ്ങളും അനാച്ഛാദനം ചെയ്യും. ഭൂവില്‍ അദ്ദേഹം പി.എം-ജെ.എ.വൈ. ആയുഷ്മാന്‍ ഭാരത് ഗുണഭോക്താക്കളുമായി ആശയവിനിമയം നടത്തുകയും ചെയ്യും. അതിന് ശേഷം വാരണാസിയിലെ ഓറേ ഗ്രാമത്തില്‍ വാരണാസിയിലെയും സമീപപ്രദേശങ്ങളിലെയും ആരോഗ്യവും മറ്റ് മേഖലകളുടെയും വികസനം ലക്ഷ്യമാക്കിയുളള നിരവധി വികസന പദ്ധതികള്‍ പ്രധാനമന്ത്രി ഉദ്ഘാടനം ചെയ്യും. വിവിധ പദ്ധതികളില്‍പ്പെട്ട ഗുണഭോക്താക്കള്‍ക്ക് അദ്ദേഹം സര്‍ട്ടിഫിക്കറ്റുകള്‍ വിതരണം ചെയ്യും. ദിവ്യാംഗര്‍ക്ക് സഹായക ഉപകരണങ്ങളും അദ്ദേഹം വിതരണം ചെയ്യും. അതിന് ശേഷം പ്രധാനമന്ത്രി പൊതുസമ്മേളനത്തെ അഭിസംബോധന ചെയ്യും.
പ്രധാനമന്ത്രി  പുതിയ പാർലമെന്റ് മന്ദിരത്തിന്റെ നിർമ്മാണ പ്രവർത്തനങ്ങൾ   സ്ഥലത്തെത്തി നേരിട്ട് പരിശോധന നടത്തി അവലോകനം ചെയ്തു

പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 26-ന് വൈകുന്നേരം സ്ഥലപരിശോധന നടത്തി പുതിയ പാർലമെന്റ് മന്ദിരത്തിന്റെ നിർമ്മാണ പ്രവർത്തനങ്ങൾ അവലോകനം ചെയ്തു. സ്ഥലത്ത് നടന്നുകൊണ്ടിരിക്കുന്ന ജോലിയുടെ പുരോഗതി വിലയിരുത്തിയ പ്രധാനമന്ത്രി പദ്ധതി സമയബന്ധിതമായി പൂർത്തിയാക്കുന്നതിന് ഊന്നൽ നൽകി. സൈറ്റിൽ ഏർപ്പെട്ടിരിക്കുന്ന തൊഴിലാളികളുമായി അദ്ദേഹം സംവദിക്കുകയും അവരുടെ ക്ഷേമത്തെക്കുറിച്ച് അന്വേഷിക്കുകയും ചെയ്തു. അവർ ഒരു പുണ്യപരവും ചരിത്രപരവുമായ പ്രവർത്തനത്തിൽ ഏർപ്പെട്ടിരിക്കുക യാണെന്ന് അദ്ദേഹം ന്നിപ്പറഞ്ഞു. നിർമ്മാണ പ്രവർത്തനങ്ങളിൽ ഏർപ്പെട്ടിരിക്കുന്ന എല്ലാ തൊഴിലാളികൾക്കും കോവിഡ് പ്രതിരോധ കുത്തിവയ്പ്പ് നൽകിയിട്ടുണ്ടെന്ന് ഉറപ്പുവരുത്തണമെന്ന് പ്രധാനമന്ത്രി നിർദ്ദേശിച്ചു. എല്ലാ തൊഴിലാളികളുടെയും പ്രതിമാസ ആരോഗ്യ പരിശോധന നടത്താൻ അദ്ദേഹം ഉദ്യോഗസ്ഥരോട് ആവശ്യപ്പെട്ടു. നിർമ്മാണ പ്രവർത്തനങ്ങൾ പൂർത്തിയായിക്കഴിഞ്ഞാൽ, സൈറ്റിൽ ഏർപ്പെട്ടിരി ക്കുന്ന എല്ലാ നിർമ്മാണ തൊഴിലാളികൾക്കുമായി ഒരു ഡിജിറ്റൽ ആർക്കൈവ് സ്ഥാപിക്കണമെന്നും, അത് അവരുടെ പേര്, അവർ താമസിക്കുന്ന സ്ഥലത്തിന്റെ പേര്, അവരുടെ ചിത്രം എന്നിവ ഉൾപ്പെടെയുള്ള അവരുടെ വ്യക്തിപരമായ വിശദാംശങ്ങൾ പ്രതിഫലിപ്പിക്കുകയും വേണം. നിർമാണ പ്രവർത്തനങ്ങൾക്ക് അവരുടെ സംഭാവന തിരിച്ചറിയണം. കൂടാതെ, എല്ലാ തൊഴിലാളികൾക്കും അവരുടെ ഉദ്യമത്തിൽ പങ്കും പങ്കാളിത്തവും സംബന്ധിച്ച സർട്ടിഫിക്കറ്റ് നൽകണം. പ്രധാനമന്ത്രിയുടെ അപ്രതീക്ഷിത പരിശോധന നടത്തിയത് കുറഞ്ഞ സുരക്ഷാ പരിശോധനക ളോടെയാണ്. ഒരു മണിക്കൂറിലധികം അദ്ദേഹം സൈറ്റിൽ ചെലവഴിച്ചു.
പ്രധാനമന്ത്രി  നരേന്ദ്ര മോദിയും സ്ലോവാക്  പ്രധാനമന്ത്രി  എഡ്വേർഡ് ഹെഗറും  തമ്മിൽ ടെലിഫോണിൽ സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് സ്ലോവാക് റിപ്പബ്ലിക് പ്രധാനമന്ത്രി ശ്രീ എഡ്വേർഡ് ഹെഗറുമായി ഫോണിൽ സംസാരിച്ചു. യുക്രെയ്നിൽ നിന്ന് ഇന്ത്യൻ പൗരന്മാരെ ഒഴിപ്പിക്കാൻ സ്ലോവാക് റിപ്പബ്ലിക്ക് നൽകിയ സഹായത്തിനും ഇന്ത്യയിൽ നിന്നുള്ള പ്രത്യേക വിമാനങ്ങൾക്ക് അനുമതി നൽകിയതിനും പ്രധാനമന്ത്രി ശ്രീ എഡ്വേർഡ് ഹെഗറിനോട് നന്ദി പറഞ്ഞു. സംഘർഷ മേഖലകളിൽ നിന്ന് മറ്റ് പൗരന്മാരെ ഒഴിപ്പിക്കാൻ ഇന്ത്യ ഏറ്റെടുത്ത ദൗത്യത്തിന് , അടുത്ത കുറച്ച് ദിവസങ്ങളിലും സ്ലോവാക് റിപ്പബ്ലിക്കിന്റെ തുടർ സഹായത്തിനായി അദ്ദേഹം അഭ്യർത്ഥിച്ചു. ഇന്ത്യൻ പൗരന്മാരുടെ ഒഴിപ്പിക്കൽ ശ്രമങ്ങൾക്ക് മേൽനോട്ടം വഹിക്കാൻ തന്റെ പ്രത്യേക ദൂതനായി നിയമ, നീതിന്യായ മന്ത്രി ശ്രീ കിരൺ റിജിജുവിനെ നിയോഗിക്കുന്നതിനെക്കുറിച്ചും പ്രധാനമന്ത്രി ശ്രീ ഹെഗറിനെ അറിയിച്ചു. യുക്രെയ്‌നിൽ നടന്നുകൊണ്ടിരിക്കുന്ന അക്രമങ്ങളിലും മാനുഷിക പ്രതിസന്ധിയിലും പ്രധാനമന്ത്രി തന്റെ വേദന പ്രകടിപ്പിക്കുകയും, ശത്രുത അവസാനിപ്പിച്ച് സംഭാഷണത്തിലേക്ക് മടങ്ങാനുള്ള ഇന്ത്യയുടെ നിരന്തരമായ അഭ്യർത്ഥന ആവർത്തിക്കുകയും ചെയ്തു. രാഷ്ട്രങ്ങളുടെ പരമാധികാരത്തെയും പ്രാദേശിക അഖണ്ഡതയെയും ബഹുമാനിക്കേണ്ടതിന്റെ പ്രാധാന്യത്തെക്കുറിച്ചും പ്രധാനമന്ത്രി മോദി ഊന്നിപ്പറഞ്ഞു.
നാട്രിപ് പദ്ധതിക്കായുള്ള പുതുക്കിയ ചെലവുനിര്ണയത്തിന് മന്ത്രിസഭയുടെ അനുമതി

നാഷണല് ഓട്ടോമോട്ടീവ് ടെസ്റ്റിംങ് ആന്ഡ് ആര്. ആന്ഡ് ഡി. ഇന്ഫ്രാസ്ട്രക്ചര് പ്രോജക്ടി(നാട്രിപ്)ന്റെ 3727.30 കോടി രൂപയുടെ പുതുക്കിയ ചെലവുനിര്ണയത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. ഇന്ത്യയില് ആഗോള പരിശോധനാകേന്ദ്രങ്ങള് സ്ഥാപിക്കുന്നതിനുള്ള കേന്ദ്ര ഗവണ്മെന്റിന്റെ പ്രധാന പദ്ധതിയായ നാട്രിപ്പിനു കീഴിലുള്ള പദ്ധതികള് പൂര്ത്തീകരിക്കപ്പെടുമെന്ന് ഇതോടെ ഉറപ്പായി. മോട്ടോര്വാഹന വ്യവസായത്തിന് ആവശ്യമായ ഗവേഷണ വികസന പ്രവര്ത്തനങ്ങളും സര്വസജ്ജമായ പരിശോധനയും പരിശോധനാ കേന്ദ്രങ്ങളും ഇതോടെ നടപ്പാകും. ഹരിയാനയിലെ ഐ.സി.എ.ടി. മനേസറിലുള്ള വടക്കന് ഓട്ടോ ക്ലസ്റ്ററിലും തമിഴ്നാട് ചെന്നൈയിലെ ജി.എ.ആര്.സി. ഓര്ഗദാമിലുള്ള ദക്ഷിണ ഓട്ടോ ക്ലസ്റ്ററിലും പെട്ടതു സ്ഥലങ്ങളാണു പരിഗണിക്കപ്പെടുക. പടിഞ്ഞാറന് ഓട്ടോ ക്ലസ്റ്റിനായി പൂനെയിലുള്ള എ.ആര്.എ.ഐയും മഹാരാഷ്ട്രയിലെ അഹമ്മദ് നഗറിലുള്ള വി.ആര്.ഡി.ഇയും പരിഷ്കരിക്കുന്നതും ഇതില് പെടും. നാട്രിപ് താഴെ പറയുന്ന കാര്യങ്ങള്ക്ക് അനിവാര്യമാണ്. * 1998ലെ ഡബ്ല്യു.പി.-29നു കീഴിലുള്ള യു.എന്. റെഗുലേഷന് ഓണ് ഹാര്മൊണൈസേഷന് ഓഫ് വെഹിക്കിള് സ്പെസിഫിക്കേഷന്സില് ഒപ്പുവെച്ച രാഷ്ട്രമെന്ന നിലയില് ഇന്ത്യയില് വാഹനഗതാഗതത്തില് റോഡ് സുരക്ഷ, പരിസ്ഥിതി സംരക്ഷണം എന്നിവ ഉറപ്പുവരുത്തുന്നതിന് രൂപകല്പന, നിര്മാണം, പരിശോധന, പ്രവര്ത്തനം എന്നീ കാര്യങ്ങളില് ആഗോളതലത്തിലുള്ള ഏറ്റവും നല്ല പ്രവര്ത്തനരീതി അനുവര്ത്തിക്കുന്നതിന്. * അടുത്ത പത്തു വര്ഷത്തിനകം വാഹനഭാഗങ്ങളുടെ ആകെ ഉല്പാദനത്തിന്റെ 35 മുതല് 40 വരെ ശതമാനം കയറ്റുമതി ചെയ്യപ്പെടുന്ന നിലയിലേക്ക് പുരോഗമിക്കുകവഴി ഓട്ടോമോട്ടീവ് മിഷന് പ്ലാന് 2016-26ന് പിന്തുണയേകുന്നതിന് * യു.എന്.ബ്രസീലിയ പ്രമേയത്തിനു വിധേയമായി ഇന്ത്യയിലെ വാഹനങ്ങളില് ആഗോളസുരക്ഷാ മാനദണ്ഡങ്ങള് നടപ്പാക്കുകയും അതുവഴി മരണങ്ങളും റോഡപകടങ്ങളും (2015ല് യഥാക്രമം 1.46 ലക്ഷവും 5.01 ലക്ഷവും) കുറയ്ക്കുകയും ചെയ്യുന്നതിന്. * വാഹനഭാഗങ്ങള് വികസിപ്പിക്കുന്നതിനും സാക്ഷ്യപ്പെടുത്തുന്നതിനും എം.എസ്.എം.ഇകളെ സഹായിക്കുന്നതിന്. പദ്ധതിക്ക് പവര് ട്രെയിന്, പാസീവ് സേഫ്റ്റി ടെസ്റ്റ്സ്-1 തുടങ്ങിയവയ്ക്ക് ആവശ്യമായ ലോകനിലവാരമുള്ള പരീക്ഷണശാലകള് തുടങ്ങിയ സംവിധാനങ്ങള് അനിവാര്യമാണ്. നാലുചക്രവാഹന നിര്മാതാക്കള്, വാണിജ്യാവശ്യത്തിനുള്ള വാഹനങ്ങളുടെ നിര്മാതാക്കള്, ത്രിചക്ര വാഹന നിര്മാതാക്കള്, ഇരുചക്ര വാഹന നിര്മാതാക്കള്, വാഹനഭാഗങ്ങള് നിര്മിക്കുന്നവര് തുടങ്ങിയവര്ക്കെല്ലാം സേവനം ലഭ്യമാകും. വിവിധ തരം വാഹനങ്ങളുടെയും വാഹനഭാഗങ്ങളുടെയും സാക്ഷ്യപ്പെടുത്തല്, വാഹനങ്ങളുടെയും വാഹനഭാഗങ്ങളുടെയും കയറ്റുമതിക്കായി സാക്ഷ്യപ്പടുത്തല്, വാഹനനിര്മാണ മേഖലയില് ആവശ്യമായ വികസന പരീക്ഷണങ്ങള്, ഉല്പന്നങ്ങള് വികസിപ്പിക്കാനുള്ള പദ്ധതികള് വിജയിപ്പിക്കല്, വിവരശേഖരണം, പുതിയ ചട്ടങ്ങള്ക്കു രൂപം നല്കല് തുടങ്ങിയ സേവനങ്ങളാണു വാഗ്ദാനം ചെയ്യുന്നത്.
മലയാള പുതുവര്ഷ്മായ ചിങ്ങം ഒന്നിനോടനുബന്ധിച്ച പ്രധാനമന്ത്രി ശ്രീ. നരേന്ദ്ര മോദി ചിങ്ങം ഒന്നായ ഇന്ന് എല്ലാ മലയാളികള്ക്കും

ആശംസകള്‍ നേര്ന്നു . ഈ വര്ഷംു സന്തോഷവും സമൃദ്ധിയും കൊണ്ടുവരട്ടേയെന്ന് അദ്ദേഹം ആശംസിച്ചു. കഠിനാധ്വാന ശീലത്തിനു ഏറെ പേരുകേട്ട മലയാളികളുടെ നിര്ണാംയക സാനിധ്യമുള്ള യു.എ.ഇ യിലെ മലയാളി സമൂഹത്തോടൊപ്പം ഈ ദിനം പങ്കിടാന്‍ സാധിച്ചതില്‍ ഏറെ സന്തോഷമുണ്ടെന്നും പ്രധാനമന്ത്രി പറഞ്ഞു.
പിഎം കെയേഴ്സിന് കീഴിൽ സ്ഥാപിതമായ പിഎസ്എ ഓക്സിജൻ പ്ലാന്റുകൾ  പ്രധാനമന്ത്രി നാളെ രാഷ്ട്രത്തിന് സമർപ്പിക്കും

പിഎം കെയേഴ്സിന് കീഴിൽ, 35 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുടനീളവും 35 പ്രഷർ സ്വിംഗ് അഡ്സോർപ്ഷൻ (പിഎസ്എ) ഓക്സിജൻ പ്ലാന്റുകൾ, 2021 പ്രധാനമന്ത്രി ശ്രീ നരേന്ദ്ര മോദി നാളെ ( 2021 ഒക്ടോബർ 7 ന് ) രാവിലെ 11 മണിക്ക് ഉത്തരാഖണ്ഡിലെ എയിംസിൽ നടക്കുന്ന ചടങ്ങിൽ രാഷ്ട്രത്തിന് സമർപ്പിക്കും. ഇതോടെ രാജ്യത്തെ എല്ലാ ജില്ലകളിലും പിഎസ്എ ഓക്സിജൻ പ്ലാന്റുകൾ നിലവിൽ വരും . പ്രധാനമന്ത്രി യോഗത്തെ അഭിസംബോധനയും ചെയ്യും. ഇതുവരെ, രാജ്യത്തുടനീളം പിഎം കെയേഴ്സിന് കീഴിൽ മൊത്തം 1224 പിഎസ്എ ഓക്സിജൻ പ്ലാന്റുകൾക്ക് ധനസഹായം നൽകിയിട്ടുണ്ട്, അതിൽ 1100 ലധികം പ്ലാന്റുകൾ കമ്മീഷൻ ചെയ്തു. ഇതു വഴി പ്രതിദിനം 1750 മെട്രിക് ടൺ ഓക്സിജൻ ഉത്പാദിപ്പിക്കുന്നു. കോവിഡ് -19 മഹാമാരി വന്നതിനുശേഷം ഇന്ത്യയുടെ മെഡിക്കൽ ഓക്സിജൻ ഉൽപാദന ശേഷി വർദ്ധിപ്പിക്കുന്നതിന് ഗവണ്മെന്റ് സ്വീകരിച്ച മുൻകരുതൽ നടപടികളുടെ സാക്ഷ്യമാണിത്. മലയോര മേഖലകളുടെയും ദ്വീപുകളുടെയും പ്രദേശങ്ങളുടെയും ബുദ്ധിമുട്ടുള്ള ഭൂപ്രദേശങ്ങളിലുള്ള സങ്കീർണ്ണമായ വെല്ലുവിളികൾ കൈകാര്യം ചെയ്തുകൊണ്ടാണ്, രാജ്യത്തെ ഓരോ ജില്ലയിലും പിഎസ്എ ഓക്സിജൻ പ്ലാന്റ് കമ്മീഷൻ ചെയ്യാനുള്ള പദ്ധതി നടപ്പിലാക്കിയത്. ഈ പ്ലാന്റുകളുടെ പ്രവർത്തനവും പരിപാലനവും 7,000 ത്തിലധികം ഉദ്യോഗസ്ഥരെ പരിശീലിപ്പിച്ചുകൊണ്ട് ഉറപ്പാക്കിയിട്ടുണ്ട്. ഒരു സംയോജിത വെബ് പോർട്ടലിലൂടെ അവയുടെ പ്രവർത്തനവും പ്രകടനവും തത്സമയം നിരീക്ഷിക്കുന്നതിനായി ഒരു ഇന്റർനെറ്റ് ഓഫ് തിംഗ്സ് (ഐഒടി) ഉപകരണവുമായി ബന്ധിപ്പിച്ചിട്ടുണ്ട്. ഉത്തരാഖണ്ഡ് ഗവർണറും മുഖ്യമന്ത്രിയും കേന്ദ്ര ആരോഗ്യമന്ത്രിയും ചടങ്ങിൽ പങ്കെടുക്കും.
ആസിയാന്‍ - ഇന്ത്യ ഉച്ചകോടിയുടെ തലേന്ന്  പ്രധാനമന്ത്രിയുടെ ഉഭയകക്ഷി കൂടിക്കാഴ്ചകള്‍

ഇന്ത്യാ – ആസിയാന്‍ പങ്കാളിത്തത്തിന്റെ ഇരുപത്തിയഞ്ച് വര്‍ഷങ്ങള്‍ ആഘോഷിക്കുന്ന ആസിയാന്‍ – ഇന്ത്യാ സ്മരണോത്സവ ഉച്ചകോടി (എ.ഐ.സി.എസ്) യുടെ തലേന്ന് പ്രധാനമന്ത്രി ശ്രീ. നരേന്ദ്ര മോദി ആസിയാന്‍ രാജ്യങ്ങളിലെ നേതാക്കളുമായി ന്യൂ ഡല്‍ഹിയില്‍ വെവ്വേറെ ഉഭയകക്ഷി കൂടിക്കാഴ്ചകള്‍ നടത്തി. മ്യാന്മര്‍ സ്റ്റേറ്റ് കൗണ്‍സിലര്‍ ആങ് സാന്‍ സൂചി, വിയറ്റ്‌നാം പ്രധാനമന്ത്രി ശ്രീ. എന്‍ഗ്യൂന്‍ ഷ്വാന്‍ ഫുക്ക്, ഫിലിപ്പീന്‍സ് പ്രധാനമന്ത്രി റോഡ്രിഗോ ഡുട്ടേര്‍ട്ടെ എന്നിവരുമായിട്ടാണ് പ്രധാനമന്ത്രി ബുധനാഴ്ച ചര്‍ച്ചകള്‍ നടത്തി. ആസിയാന്‍ – ഇന്ത്യാ സ്മരണോത്സവ ഉച്ചകോടിയില്‍ പങ്കെടുക്കാന്‍ ഇന്ത്യയില്‍ എത്തിയ മൂന്ന് നേതാക്കളെയും പ്രധാനമന്ത്രി സ്വാഗതം ചെയ്തു. ഒപ്പം ഇക്കൊല്ലത്തെ റിപ്പബ്ലിക് ദിനാഘോഷങ്ങളില്‍ മുഖ്യാതിഥികളാകുന്നതിനുള്ള ക്ഷണം സ്വീകരിച്ചതിന് നന്ദിയും അറിയിച്ചു. പ്രധാനമന്ത്രി ശ്രീ. നരേന്ദ്ര മോദിയും സ്റ്റേറ്റ് കൗണ്‍സിലര്‍ ആങ് സാന്‍ സൂചിയുമൊത്തുള്ള കൂടിക്കാഴ്ചയില്‍ ഉഭയകക്ഷി ബന്ധങ്ങള്‍ കൂടുതല്‍ ശക്തിപ്പെടുത്തുന്നത് സംബന്ധിച്ചും പരസ്പര താല്‍പര്യമുള്ള വിഷയങ്ങളെ കുറിച്ചും ചര്‍ച്ച ചെയ്തു. കഴിഞ്ഞ വര്‍ഷം സെപ്റ്റംബറില്‍ പ്രധാനമന്ത്രി നടത്തിയ മ്യാന്‍മര്‍ സന്ദര്‍ശന വേളയില്‍ കൈക്കൊണ്ട പ്രധാന തീരുമാനങ്ങളുടെ തുടര്‍ നടപടികളും ചര്‍ച്ചയില്‍ ഉള്‍പ്പെട്ടു. വിയറ്റ്‌നാം പ്രധാനമന്ത്രി ശ്രീ. എന്‍ഗ്യൂന്‍ ഷ്വാന്‍ ഫുക്കുമൊത്തുള്ള കൂടിക്കാഴ്ചയില്‍ ഇരു രാജ്യങ്ങളും തമ്മിലുള്ള ഉഭയകക്ഷി ബന്ധങ്ങളില്‍, പ്രത്യേകിച്ച് തന്ത്രപരമായ സമഗ്ര പങ്കാളിത്ത ചട്ടക്കൂടിന് കീഴിലെ ഇന്തോ – പസഫിക് മേഖലയിലെ സമുദ്രയാന സഹകരണം, പ്രതിരോധം, എണ്ണ, വാതക, വ്യാപാര, നിക്ഷേപ രംഗങ്ങളിലെ സഹകരണത്തിന്റെ വളര്‍ച്ചയില്‍ ഇരു നേതാക്കളും സംതൃപ്തി പ്രകടിപ്പിച്ചു. ആസിയാന്‍ -ഇന്ത്യാ ബഹിരാകാശ സഹകരണവുമായി ബന്ധപ്പെട്ട് വിയറ്റ്‌നാമില്‍ ട്രാക്കിംഗ് ആന്റ് ഡാറ്റാ റിസപ്ഷന്‍ സ്റ്റേഷന്‍ സ്ഥാപിക്കുന്നതിനും വാര്‍ത്താ വിതരണ പ്രക്ഷേപണ മേഖലയിലെ സഹകരണത്തിനുമായി ഈ സന്ദര്‍ശന വേളയില്‍ ഒപ്പ് വച്ച രണ്ട് കരാറുകള്‍ ഇന്ത്യാ- വിയറ്റ്‌നാം ബന്ധങ്ങളെ കൂടുതല്‍ അഭിവൃദ്ധിപ്പെടുത്തുമെന്ന് ഇരു നേതാക്കളും പറഞ്ഞു. തീരത്ത് നിന്ന് അകലെ പട്രോളിംഗ് നടത്താനുള്ള ഓഫ് ഷോര്‍ പട്രോള്‍ ബോട്ടുകളുടെ നിര്‍മ്മാണത്തിന് ലാര്‍സന്‍ ആന്റ് റ്റിയൂബ്രോയ്ക്ക് കരാര്‍ നല്‍കിയ 100 ദശലക്ഷം ഡോളറിന്റെ വായ്പ സഹായത്തില്‍ അവര്‍ സംതൃപ്തി രേഖപ്പെടുത്തി. മറ്റൊരു 500 ദശലക്ഷം ഡോളറിന്റെ വായ്പാ സഹായം ഉടന്‍ പ്രാവര്‍ത്തികമാക്കാനും ഇരു നേതാക്കളും തീരുമാനിച്ചു. ഫിലിപ്പീന്‍സ് പ്രധാനമന്ത്രി റോഡ്രിഗോ ഡുട്ടേര്‍ട്ടെയുമായുള്ള കൂടിക്കാഴ്ചയില്‍ ആഗോള, മേഖലാ സ്ഥിതിഗതികളും, കഴിഞ്ഞ വര്‍ഷം നവംബറില്‍ മനിലയില്‍ നടന്ന തങ്ങളുടെ കൂടിക്കാഴ്ചയ്ക്ക് ശേഷം ഉഭയകക്ഷി ബന്ധങ്ങളില്‍ ഉണ്ടായ പുരോഗതിയും ഇരു നേതാക്കളും വിലയിരുത്തി. രണ്ട് രാജ്യങ്ങളും തമ്മിലുള്ള സഹകരണത്തില്‍, പ്രത്യേകിച്ച്, അടിസ്ഥാന സൗകര്യ വികസന രംഗത്ത് കൂടുതല്‍ ഗതിവേഗം നല്‍കാനും തീരുമാനമായി. ഇന്ത്യയുടെ ആക്ട് ഈസ്റ്റ് നയത്തിന്‍ കീഴിലും ഫിലിപ്പീന്‍സിന്റെ ബില്‍ഡ്- ബില്‍ഡ് – ബില്‍ഡ് പരിപാടിയിലും ഇരു രാജ്യങ്ങളിലെയും സ്വകാര്യ മേഖലകള്‍ തമ്മില്‍ സഹകരിക്കാനുള്ള നിരവധി മേഖലകളുണ്ടെന്ന് അവര്‍ കണ്ടെത്തി. ഇന്‍വസ്റ്റ് ഇന്ത്യയും, ഫിലിപ്പീന്‍സിന്റെ നിക്ഷേപ ബോര്‍ഡും തമ്മിലുള്ള ധാരണാപത്രം കൈമാറുന്നതിനും നേതാക്കള്‍ സാക്ഷ്യം വഹിച്ചു. ഇന്തോ – പസഫിക് മേഖലയിലെ സമാധാനം, സുരക്ഷിതത്വം, സാമൂഹിക സാമ്പത്തിക വികസനം എന്നിവയ്ക്ക് ആസിയാന്‍ – ഇന്ത്യാ ബന്ധങ്ങളുടെ പ്രാധാന്യം ഈ മൂന്ന് ചര്‍ച്ചകളിലും എടുത്ത് പറഞ്ഞ നേതാക്കള്‍, എ.ഐ.സി.എസിലെ ചര്‍ച്ചകള്‍ക്കായി ഉറ്റുനോക്കുകയാണെന്നും വ്യക്തമാക്കി.
ഇസ്രായേല്‍ പ്രധാനമന്ത്രിയുടെ ഇന്ത്യാസന്ദര്ശrന വേളയില്‍ ഒപ്പ് വച്ച ധാരണാ പത്രങ്ങള്‍ / കരാറുകള്‍ എന്നിവയുടെ പട്ടിക

ക്രമ നമ്പര്‍ ധാരണാപത്രം / കരാര്‍ കൈമാറ്റംചെയ്തത് ഇന്ത്യയെ പ്രതിനിധീകരിച്ച് ഇസ്രായേലിനെ പ്രതിനിധീകരിച്ച് 1 സൈബര്‍ സുരക്ഷാ സഹകരണം സംബന്ധിച്ച് ഇന്ത്യയും ഇസ്രായേലും തമ്മിലുള്ള ധാരണാപത്രം ശ്രീ. വിജയ് ഗോഖ്‌ലെ, സെക്രട്ടറി (കിഴക്കന്‍ മേഖല) ശ്രീ. യുവല്‍ റോട്ടം, ഇസ്രായേല്‍ വിദേശകാര്യ മന്ത്രാലയത്തിലെ ഡയറക്ടര്‍ ജനറല്‍ 2 എണ്ണ, വാതക രംഗത്തെ സഹകരണം സംബന്ധിച്ച് കേന്ദ്ര പെട്രോളിയം പ്രകൃതിവാതക മന്ത്രാലയവും, ഇസ്രായേലിലെ ഊര്‍ജ്ജ മന്ത്രാലയവും തമ്മിലുള്ള ധാരണാപത്രം ശ്രീ. വിജയ് ഗോഖ്‌ലെ, സെക്രട്ടറി (കിഴക്കന്‍ മേഖല) ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി 3 ഇന്ത്യയും ഇസ്രായേലും തമ്മിലുള്ള വ്യോമഗതാഗത കരാറിലെ ഭേദഗതികള്‍ സംബന്ധിച്ച ഉടമ്പടി ശ്രീ. രാജീവ് നയന്‍ ചൗബേ, സിവില്‍ വ്യോമയാന സെക്രട്ടറി ശ്രീ. ഡാനിയേല്‍ കാര്‍മണ്‍ ഇന്ത്യയിലെ ഇസ്രായേല്‍ സ്ഥാനപതി 4 ചലച്ചിത്ര മേഖലയില്‍ സഹകരിക്കുന്നതിന് ഇന്ത്യയും ഇസ്രായേലും തമ്മിലുള്ള കരാര്‍. ശ്രീ. എന്‍.കെ. സിന്‍ഹ, സെക്രട്ടറി, വാര്‍ത്താവിതരണപ്രക്ഷേപണ മന്ത്രാലയം ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി 5 ഹോമിയോപതി രംഗത്തെ ഗവേഷണം സംബന്ധിച്ച് ആയുഷ് മന്ത്രാലയത്തിനു കീഴിലുള്ള കേന്ദ്ര ഹോമിയോപതി ഗവേഷണ കൗണ്‍സിലും, ഇസ്രായേലിലെ സെന്റര്‍ഫോര്‍ ഇന്റഗ്രേറ്റീവ് കോംപ്ലിമെന്ററി മെഡിസിനും തമ്മിലുള്ള ധാരണാപത്രം ശ്രീ. വൈദ്യ രാജേഷ് കൊട്ടേച്ച, സെക്രട്ടറി, ആയുഷ് മന്ത്രാലയം ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി 6 ബഹിരാകാശരംഗത്തെ സഹകരണം സംബന്ധിച്ച് ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് സയന്‍സ് ആന്റ് ടെക്‌നോളജിയും (ഐ.ഐ.എസ്.റ്റി), ഇസ്രായേലിലെ ടെക്‌നിയോണ്‍- ഇസ്രായേല്‍ ഇന്‍സ്റ്റിറ്റ്യൂട്ട് ഓഫ് ടെക്‌നോളജിയും തമ്മിലുള്ള ധാരണാപത്രം ഡോ. വി.കെ. ദധ്‌വാള്‍, ഐ.ഐ.എസ്.റ്റി.ഡയറക്ടര്‍ ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി 7 ഇന്‍വെസ്റ്റ് ഇന്ത്യയും, ഇന്‍വെസ്റ്റ് ഇസ്രായേലും തമ്മിലുള്ള ധാരണാപത്രം ശ്രീ. ദീപക് ബാഗ്‌ലാ, ഇന്‍വെസ്റ്റ് ഇന്ത്യ മാനേജിംഗ് ഡയറക്ടറും, സി.ഇ.ഒ യും ശ്രീ. ഡാനിയേല്‍കാര്‍മണ്‍ ഇന്ത്യയിലെ ഇസ്രായേല്‍ സ്ഥാനപതി 8 ഇന്ത്യന്‍ ഓയില്‍ കോര്‍പ്പറേഷന്‍ ലിമിറ്റഡും, ഇസ്രായേലിലെ ഫിനര്‍ജി ലിമിറ്റഡും തമ്മില്‍ മെറ്റല്‍ – എയര്‍ ബാറ്ററികളുടെ രംഗത്തെ സഹകരണത്തിനുള്ള ധാരണാപത്രം ശ്രീ. സഞ്ജീവ് സിംഗ,് ഇന്ത്യന്‍ ഓയില്‍ കോര്‍പ്പറേഷന്‍ ചെയര്‍മാന്‍ ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി 9 സോളാര്‍ തെര്‍മല്‍ സാങ്കേതികവിദ്യകളുടെ രംഗത്തെ സഹകരണത്തിന് ഇന്ത്യന്‍ ഓയില്‍ കോര്‍പ്പറേഷനും, ഇസ്രായേലിലെ യേദാ റിസര്‍ച്ച് ആന്റ് ഡവലപ്‌മെന്റ് കമ്പനിയും തമ്മിലുള്ള സഹകരണത്തിനുള്ള ധാരണാപത്രം ശ്രീ. സഞ്ജീവ് സിംഗ,് ഇന്ത്യന്‍ ഓയില്‍ കോര്‍പ്പറേഷന്‍ ചെയര്‍മാന്‍ ശ്രീ. ഡാനിയേല്‍ കാര്‍മണ്‍, ഇന്ത്യയിലെ ഇസ്രായേല്‍ സ്ഥാനപതി
പ്രഥമ ഖേലോ ഇന്ത്യ സ്‌കൂള്‍ ഗെയിംസ് പ്രധാനമന്ത്രി നാളെ ഉദ്ഘാടനം ചെയ്യും

രാജ്യത്തെ “പ്രഥമ ഖേലോ ഇന്ത്യ” സ്‌കൂള്‍ ഗെയിംസ് പ്രധാനമന്ത്രി ശ്രീ. നരേന്ദ്ര മോദി നാളെ (2018 ജനുവരി 31 ന്) ന്യൂ ഡല്‍ഹിയിലെ ഇന്ദിരാ ഗാന്ധി ഇന്‍ഡോര്‍ സ്റ്റേഡിയത്തില്‍ ഉദ്ഘാടനം ചെയ്യും. രാജ്യത്തെ എല്ലാ കായിക ഇനങ്ങള്‍ക്കും അടിസ്ഥാനതലത്തില്‍ ചട്ടക്കൂട് നിര്‍മ്മിച്ച് കൊണ്ട് കായിക സംസ്‌ക്കാരം പുനരുജ്ജീവിപ്പിക്കാനും ഇന്ത്യയെ ഒരു വന്‍ കായിക രാഷ്ട്രമായി മാറ്റിയെടുക്കാനും ലക്ഷ്യമിട്ടാണ് ‘ഖേലോ ഇന്ത്യ’ പരിപാടി ആവിഷ്‌ക്കരിച്ചിട്ടുള്ളത്. പ്രധാനമന്ത്രിയുടെ കാഴ്ചപ്പാടിന് അനുസൃതമായി സ്‌കൂള്‍ തലത്തില്‍ തന്നെ യുവകായിക പ്രതിഭകളെ കണ്ടെത്തി വിവിധ കായിക ഇനങ്ങളില്‍ പരിശീലനം നല്‍കി അവരെ ഭാവിയിലെ ചാമ്പ്യന്‍മാരായി വളര്‍ത്തിയെടുക്കാന്‍ സഹായിക്കുന്നതാണ് പദ്ധതി. ഒരു ഉന്നതതല സമിതി വിവിധ കായിക ഇനങ്ങളില്‍ വ്യത്യസ്ഥ തലങ്ങളില്‍ കണ്ടെത്തുന്ന കഴിവുറ്റ പ്രതിഭകള്‍ക്ക് എട്ട് വര്‍ഷക്കാലത്തേയ്ക്ക് പ്രതിവര്‍ഷം 5 ലക്ഷം രൂപയുടെ ധനസഹായം ലഭിക്കും. ന്യൂ ഡല്‍ഹിയില്‍ അടുത്ത മാസം 8-ാം തീയതി വരെയാണ് ഖേലോ ഇന്ത്യ സ്‌കൂള്‍ ഗെയിംസ് നടക്കുക. 17 വയസ്സില്‍ താഴെയുള്ള അത്‌ലറ്റുകള്‍ ഇനി പറയുന്ന 16 ഇനങ്ങളില്‍ തങ്ങളുടെ മാറ്റുരയ്ക്കും: അമ്പെയ്ത്ത്, അത്‌ലെറ്റിക്‌സ്, ബാഡ്മിന്റന്‍, ബാസ്‌ക്കറ്റ് ബോള്‍, ബോക്‌സിംഗ്, ഫുട്‌ബോള്‍, ജിംനാസ്റ്റിക്‌സ്, ഹോക്കി, ജൂഡോ, കബഡി, ഖോ -ഖോ, ഷൂട്ടിംഗ്, നീന്തല്‍, വോളിബോള്‍, ഭാരോദ്വഹനം, ഗുസ്തി. 199 സ്വര്‍ണ്ണ മെഡലുകള്‍, 199 വെള്ളി മെഡലുകള്‍, 275 വെങ്കല മെഡലുകള്‍ എന്നിവ ഖേലോ ഇന്ത്യ സ്‌കൂള്‍ ഗെയിംസിലെ വിജയികളെ കാത്തിരിക്കുന്നു. 17 വയസ്സില്‍ താഴെയുള്ള രാജ്യത്തെ മികച്ച യുവപ്രതിഭകളാണ് ഗെയിംസില്‍ തങ്ങളുടെ കഴിവ് മാറ്റുരയ്ക്കുക.
പുരുഷവിഭാഗം 77 കിലോഗ്രാം ഭാരോദ്വഹനത്തില്‍ സ്വര്‍ണമെഡല്‍ നേടിയ സതീഷ് കുമാര്‍ ശിവലിംഗത്തെ പ്രധാനമന്ത്രി അഭിനന്ദിച്ചു

കോമണ്‍വെല്‍ത്ത് ഗെയിംസില്‍ പുരുഷവിഭാഗം 77 കിലോഗ്രാം ഭാരോദ്വഹനത്തില്‍ സ്വര്‍ണമെഡല്‍ നേടിയ സതീഷ് കുമാര്‍ ശിവലിംഗത്തെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘ഇന്ത്യന്‍ വെയ്റ്റ്‌ലിഫ്റ്റര്‍മാര്‍ മെഡല്‍പട്ടികയിലുള്ള നമ്മുടെ സ്ഥാനവും ഉയര്‍ത്തുകയാണ്. 77 കിലോഗ്രാം വിഭാഗത്തില്‍ സ്വര്‍ണം നേടിയ സതീഷ് കുമാര്‍ ശിവലിംഗത്തിന് അഭിനന്ദനങ്ങള്‍. രണ്ടു കോമണ്‍വെല്‍ത്ത് ഗെയിംസില്‍ തുടര്‍ച്ചയായും ഗ്ലാസ്‌ഗോ 2014ലും ഗോള്‍ഡ് കോസ്റ്റ് 2018ലും സ്വര്‍ണം നേടി അദ്ദേഹം ചരിത്രപുസ്തകത്തില്‍ ഇടം നേടിയിരിക്കുകയാണ്’, പ്രധാനമന്ത്രി പറഞ്ഞു.
സംസ്ഥാന രൂപീകരണ ദിനത്തില്‍ ത്രിപുരയിലെ ജനങ്ങള്‍ക്കു പ്രധാനമന്ത്രിയുടെ ആശംസകള്‍

സംസ്ഥാന രൂപീകരണ ദിനത്തില്‍ ത്രിപുരയിലെ ജനങ്ങള്‍ക്കു പ്രധാനമന്ത്രി ശ്രീ. നരേന്ദ്ര മോദി ആശംസകള്‍ നേര്‍ന്നു. ‘ത്രിപുരയിലെ ജനങ്ങള്‍ക്കു സംസ്ഥാന രൂപീകരണ ദിനാശംസകള്‍ നേരുകയും സംസ്ഥാനത്തിന്റെ സര്‍വതോന്മുഖമായ വികസനത്തിനായി പ്രാര്‍ഥിക്കുകയും ചെയ്യുന്നു.’ പ്രധാനമന്ത്രി പറഞ്ഞു.
2020 ഏപ്രില്‍ ഒന്നിന്  പ്രാബല്യത്തില്‍ വരത്തക്കവിധം പൊതുമേഖലാ ബാങ്കുകളുടെ ബൃഹദ് ലയനത്തിന്  കേന്ദ്ര മന്ത്രിസഭയുടെ അംഗീകാരം

രാജ്യത്തെ പത്ത് പൊതുമേഖലാ ബാങ്കുകളെ നാല് ബാങ്കുകളായി ഏകീകരിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷത യില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. താഴെ പറയുന്ന പ്രകാരമാണ് ബാങ്കുകളുടെ ലയനം. ഓറിയന്റല്‍ ബാങ്ക് ഓഫ് കൊമേഴ്‌സ്, യുണൈറ്റഡ് ബാങ്ക് ഓഫ് ഇന്ത്യ എന്നിവയെ പഞ്ചാബ് നാഷണല്‍ ബാങ്കിലും, സിന്‍ഡിക്കേറ്റ് ബാങ്കിനെ കനറാ ബാങ്കിലും, ആന്ധ്രാ ബാങ്ക്, കോര്‍പറേഷന്‍ ബാങ്ക് എന്നിവയെ യൂണിയന്‍ ബാങ്ക് ഓഫ് ഇന്ത്യയിലും, അലഹബാദ് ബാങ്കിനെ ഇന്ത്യന്‍ ബാങ്കിലുമാണ് ലയിപ്പിച്ചത്. എണ്‍പത് ലക്ഷം കോടി രൂപയിലധികം ബിസിനസ് നടത്തിയിരുന്നവയാണ് ഇവയില്‍ ഓരോ ബാങ്കും. ഏപ്രില്‍ 1 നു നിലവില്‍ വരുന്ന ലയനം രാജ്യത്തിന്റെ ബാങ്കിംഗ് മേഖലയ്ക്ക് വാണിജ്യപരമായി ഗുണം ചെയ്യും. ആഗോള ബാങ്കുകളുമായി മല്‍സരിക്കാനുള്ള മികച്ച ശേഷി ഈ ബാങ്കുകള്‍ക്ക് ഇതോടെ കൈവരും. അത് ആഗോള തലത്തില്‍ ഇന്ത്യന്‍ ബാങ്കിംഗ് സംവിധാനത്തിന്റെ മത്സരക്ഷമത ഗുണപരമായി വര്‍ധിപ്പിക്കുകയും ചെയ്യും. ലയനത്തോടെ വലുതായി മാറുന്ന പൊതുമേഖലാ ബാങ്കുകളുടെ വായ്പ നല്‍കല്‍ ശേഷി മുമ്പത്തേക്കാള്‍ പല മടങ്ങ് വര്‍ധിക്കും. ഇത് ബാങ്കിംഗ് മേഖലയ്ക്കും രാജ്യത്തിന്റെ സമ്പദ്ഘടനയ്ക്കും ഉത്തേജനം പകരും. ഓരോ ബാങ്കുകളുടെയും ചിലവുകള്‍ കാര്യക്ഷമമാക്കാനും വെല്ലുവിളികള്‍ കൂടുതല്‍ ഫലപ്രദമായി നേരിടാനും ഇത് സഹായിക്കും. വ്യാപ്തി വര്‍ധിക്കുന്നത് സാമ്പത്തിക ഉള്‍ക്കൊള്ളല്‍ ലക്ഷ്യങ്ങള്‍ക്ക് വേഗത നല്‍കും. ഇതിനൊക്കെ പുറമേ, ഒന്നായി മാറുന്ന ബാങ്കുകളുടെ സാങ്കേതികവിദ്യാ സമ്പത്തിന്റെ സംയോജനം ഈ സ്ഥാപനങ്ങളുടെ മികവ് വിശാലമാക്കും. ഡേറ്റാ ബേസ് വര്‍ധിക്കുന്നത് അതിവേഗം മാറുന്ന ഡിജിറ്റല്‍വല്‍കൃത വാണിജ്യ ബാങ്കിംഗ് മേഖലയില്‍ വലിയ നേട്ടമായി മാറും.
ധീരതാ പുരസ്ക്കാര ജേതാക്കളെ ആദരിക്കുന്നതിനുള്ള വെബ് സൈറ്റിന് പ്രധാനമന്ത്രി സമാരംഭം കുറിച്ചു

സ്വാതന്ത്ര്യത്തിന് ശേഷം ധീരതാ പുരസ്ക്കാരം നേടിയ എല്ലാവരെയും ആദരിക്കുന്നതിനായുള്ള പുതിയൊരു വെബ് സൈറ്റ് പ്രധാനമന്ത്രി ശ്രീ. നരേന്ദ്ര മോദി ഇന്ന് ഉദ്ഘാടനം ചെയ്തു. http://gallantryawards.gov.in/ എന്ന വെബ് സൈറ്റിന്‍റെ ഉദ്ഘാടനം ട്വീറ്റുകളുടെ ഒരു പരമ്പരയില്‍ പ്രഖ്യാപിച്ച് കൊണ്ട് സായുധ സേനാംഗങ്ങളിലും സിവിലിയന്‍മാരിലും ഉള്ള നമ്മുടെ ധീരരായ പുരുഷന്മാരെയും വനിതകളെയും കുറിച്ചുള്ള കഥകള്‍ പറഞ്ഞ് തരാനും അവ സൂക്ഷിക്കാനുമുള്ള പോര്‍ട്ടലാണ് ഇതെന്നും പ്രധാനമന്ത്രി പറഞ്ഞു. ഈ പോര്‍ട്ടലില്‍ ഏതെങ്കിലും വിവരങ്ങള്‍/ ഫോട്ടോ തുടങ്ങിയവ വിട്ട് പോയിട്ടുണ്ടെങ്കില്‍ അവ കൂട്ടിച്ചേര്‍ക്കാനായി സൈറ്റിലുള്ള ഫീഡ്ബാക്ക് ലിങ്കിലൂടെ ദയവായി പങ്ക് വയ്ക്കുക,” പ്രധാനമന്ത്രി പറഞ്ഞു.
ഐ.ഐ.ഐ.ടി. ഗോഹട്ടിക്കു പ്രധാനമന്ത്രി തറക്കല്ലിട്ടു; വടക്കു-കിഴക്കന്‍ മേഖലയിലെ ഐ.ഐ.ടി., എന്‍.ഐ.ടി., കേന്ദ്രസര്‍വകലാശാല വിദ്യാര്‍ഥികളെ അഭിസംബോധന ചെയ്തു

ഐ.ഐ.ഐ.ടി. ഗോഹട്ടിയുടെ തറക്കല്ലിടല്‍ ചടങ്ങിന്റെ ഭാഗമായി, ശിലാഫലകം പ്രധാനമന്ത്രി ശ്രീ. നരേന്ദ്ര മോദി അനാച്ഛാദനം ചെയ്തു. ഇരുപത്തൊന്നാം നൂറ്റാണ്ട് വിജ്ഞാനത്തിന്റേതാണെന്നു ചടങ്ങിനോടനുബന്ധിച്ചു വടക്കു-കിഴക്കന്‍ മേഖലയിലെ ഐ.ഐ.ടി., എന്‍.ഐ.ടി., കേന്ദ്രസര്‍വകലാശാലകള്‍ എന്നിവയിലെ വിദ്യാര്‍ഥികളെ അഭിസംബോധന ചെയ്യവേ അദ്ദേഹം ചൂണ്ടിക്കാട്ടി. ചരിത്രത്തില്‍ എപ്പോഴൊക്കെ വിജ്ഞാനം ലോകഗതി നിര്‍ണയിച്ചിട്ടുണ്ടോ അപ്പോഴൊക്കെ ഇന്ത്യയാണു ലോകത്തിന്റെ നേതൃസ്ഥാനം വഹിച്ചിട്ടുള്ളതെന്നു പ്രധാനമന്ത്രി പറഞ്ഞു. ജനസംഖ്യാക്കണക്കു പ്രകാരം ലോകത്തിലെ ഏറ്റവും യുവത്വമാര്‍ന്ന രാഷ്ട്രം ഊര്‍ജസ്വലമായ സ്വപ്നങ്ങളോടുകൂടിയ ഇന്ത്യയാണെന്ന് അദ്ദേഹം കൂട്ടിച്ചേര്‍ത്തു. ലോകനേതൃത്വത്തിലേക്കുയരാനുള്ള അവസരവും വെല്ലുവിളിയും ഇന്ത്യക്ക് ഒരിക്കല്‍ കൂടി ലഭ്യമായിരിക്കുകയാണെന്നു പ്രധാനമന്ത്രി ചൂണ്ടിക്കാട്ടി. വന്‍ സമ്പദ്‌വ്യവസ്ഥകളില്‍ ഏറ്റവും കൂടുതല്‍ വളര്‍ച്ച നേടുന്നത് ഇന്ത്യയുടേതാണെന്നു മിക്ക ആഗോള സാമ്പത്തിക സര്‍വേകളിലും തെളിഞ്ഞതായി ശ്രീ. നരേന്ദ്ര മോദി വെളിപ്പെടുത്തി. നന്നായി ആസൂത്രണം ചെയ്ത ഒരു നിര പദ്ധതികളുമായി യുവാക്കളിലാണു കേന്ദ്ര ഗവണ്‍മെന്റ് ശ്രദ്ധയൂന്നുന്നതെന്ന് അദ്ദേഹം വ്യക്തമാക്കി. സ്റ്റാര്‍ട്ട്-അപ് പ്രസ്ഥാനം, മേക്ക് ഇന്‍ ഇന്ത്യ സംരംഭം, തൊഴില്‍നൈപുണ്യ വികസനം എന്നീ മേഖലകളില്‍ ഗവണ്‍മെന്റ് നടത്തുന്ന ശ്രമങ്ങളെക്കുറിച്ചു പ്രധാനമന്ത്രി പരാമര്‍ശിച്ചു. ഇലക്ട്രോണിക്‌സ് ഉല്‍പന്നങ്ങളുടെയും പ്രതിരോധ മേഖലയ്ക്ക് ആവശ്യമായ ഉപകരണങ്ങളുടെയും ഉല്‍പാദനത്തിനാണു പ്രാധാന്യം കല്‍പിക്കുന്നതെന്ന് അദ്ദേഹം വിശദീകരിച്ചു.
പാര്‍ലമെന്റില്‍ നടന്ന ഉപരാഷ്ട്രപതി ഹമീദ് അന്‍സാരിക്കുള്ള യാത്രയയപ്പില്‍ പ്രധാനമന്ത്രി പറഞ്ഞ വാക്കുകള്‍

ഒരാള്‍ എല്ലാ സാഹചര്യത്തിലും ശാന്തനായിരിക്കേണ്ടിവരുന്ന രാജ്യസഭാ ചെയര്‍മാന്‍ സ്ഥാനത്ത് 10 വര്‍ഷം തുടരുക വഴി തന്റെ നൈപുണ്യവും ക്ഷമയും ബുദ്ധിയും പ്രതിഫലിപ്പിക്കുകയാണ് ഉപരാഷ്ട്രപതി ശ്രീ. ഹമീദ് അന്‍സാരി ചെയ്തതെന്ന് അദ്ദേഹത്തെ പ്രശംസിച്ചുകൊണ്ടു പ്രധാനമന്ത്രി ശ്രീ. നരേന്ദ്ര മോദി പറഞ്ഞു. പാര്‍ലമെന്റില്‍ നടന്ന യാത്രയയപ്പു സമ്മേളനത്തില്‍ പ്രസംഗിക്കവേ, ശ്രീ. അന്‍സാരിയുടെ ദൈര്‍ഘ്യമേറിയ പൊതുജീവിതം വിവാദങ്ങളൊന്നും ഇല്ലാത്തതായിരുന്നു എന്നു പ്രധാനമന്ത്രി ഓര്‍മിപ്പിച്ചു. എത്രയോ തലമുറകളായി പൊതുരംഗത്തുള്ള കുടുംബത്തിലെ അംഗമാണ് ശ്രീ. അന്‍സാരിയെന്ന് അദ്ദേഹം കൂട്ടിച്ചേര്‍ത്തു. രാഷ്ട്രത്തെ പ്രതിരോധിക്കാനായി 1948ല്‍ രക്തസാക്ഷിത്വം വരിച്ച ബ്രിഗേഡിയര്‍ ഉസ്മാനെ പ്രധാനമന്ത്രി പ്രത്യേകം അനുസ്മരിച്ചു. രാജ്യസഭയുടെ പ്രവര്‍ത്തനം സംബന്ധിച്ച ദീര്‍ഘകാല അനുഭവങ്ങളുടെ വെളിച്ചത്തില്‍ ഉന്നതസഭയുടെ പ്രവര്‍ത്തനം എങ്ങനെ കൂടുതല്‍ ഫലപ്രദമാക്കാമെന്നതു സംബന്ധിച്ചുള്ള ചിന്തകള്‍ രേഖപ്പെടുത്താന്‍ ശ്രീ. അന്‍സാരി തയ്യാറാകണമെന്നു പ്രധാനമന്ത്രി അഭിപ്രായപ്പെട്ടു.
ഇരട്ടനികുതിയും സാമ്പത്തിക വെട്ടിപ്പും ഇല്ലാതാക്കാന്‍ ഇന്ത്യയും ചൈനയും തമ്മിലുള്ള കരാര്‍ ഭേദഗതി ചെയ്യുന്നതിനുള്ള ഔദ്യോഗിക രേഖ ഒപ്പുവെക്കുന്നതിനും സ്ഥിരീകരിക്കുന്നതിനും മന്ത്രിസഭ അനുമതി നല്‍കി

ആദായ നികുതി സംബന്ധിച്ച ഇരട്ടനികുതിയും സാമ്പത്തിക വെട്ടിപ്പും ഇല്ലാതാക്കാന്‍ ഇന്ത്യയും ചൈനയും തമ്മിലുള്ള കരാര്‍ ഭേദഗതി ചെയ്യുന്നതിനുള്ള ഔദ്യോഗിക രേഖ ഒപ്പുവെക്കുന്നതിനും സ്ഥിരീകരിക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. മറ്റു ഭേദഗതികള്‍ക്കു പുറമേ, രേഖയില്‍ ഏറ്റവും പുതിയ രാജ്യാന്തര നിലവാരത്തിനനുസരിച്ചു വിവരങ്ങള്‍ കൈമാറുന്നതിനായി നിലവിലുള്ള വകുപ്പുകള്‍ പരിഷ്‌കരിച്ചിട്ടുണ്ട്. ഇന്ത്യ കൂടി പങ്കാളിയായിരുന്ന ബേസ് ഇറോഷന്‍ ആന്‍ഡ് പ്രോഫിറ്റ് ഷെയറിങ് (ബി.ഇ.പി.എസ്.) പദ്ധതിയുടെ നടപടിരേഖകള്‍ പ്രകാരം ഉടമ്പടിയുമായി ബന്ധപ്പെട്ട കുറഞ്ഞ മാനദണ്ഡങ്ങള്‍ നടപ്പാക്കാനുള്ള ഭേദഗതികളും രേഖയില്‍ ഉള്‍പ്പെടുത്തും. ഇരു വിഭാഗവും അംഗീകരിച്ചതനുസരിച്ച് അവശ്യ മാനദണ്ഡങ്ങള്‍ക്കൊപ്പം ബി.ഇ.പി.എസ്. നടപടിരേഖകള്‍ പ്രകാരമുള്ള മാറ്റങ്ങളും വരുത്തും.